Document ID: 31999R0936

31999R0936
L 117/9
SLUŽBENI LIST EUROPSKE UNIJE
27.04.1999.
UREDBA KOMISIJE (EZ) br. 936/1999
od 27. travnja 1999.
o izmjeni ili stavljanju izvan snage određenih uredaba o razvrstavanju robe u kombiniranu nomenklaturu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2261/98 (2), a posebno njezin članak 9.,
(1)
budući da je Uredbom (EEZ) br. 2658/87 uspostavljena nomenklatura robe, dalje u tekstu „kombinirana nomenklatura”, kako bi istodobno udovoljila zahtjevima Zajedničke carinske tarife i statistici o vanjskoj trgovini Zajednice;
(2)
budući da je Zajednica potpisnica Međunarodne konvencije o Harmoniziranom sustavu nazivlja i brojčanog označavanja robe, poznate pod nazivom „Harmonizirani sustav”;
(3)
budući da je zbog toga navedena kombinirana nomenklatura uspostavljena na temelju Harmoniziranog sustava;
(4)
budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe navedene u Prilogu ovoj Uredbi;
(5)
budući da je, zbog promjena opisa proizvoda, oznaka koje se na njih odnose i pravnih napomena u nomenklaturi Harmoniziranog sustava ili u kombiniranoj nomenklaturi, određene uredbe o razvrstavanju potrebno staviti izvan snage onda kada takve uredbe više nisu relevantne ili valjane;
(6)
budući da su neke uredbe još relevantne ali se odnose na oznake ili pravne napomene koje više ne postoje te ih je stoga potrebno ažurirati kako bi se uzele u obzir odgovarajuće oznake i pravne napomene na snazi;
(7)
budući da su mjere predviđene u ovoj Uredbi u skladu s mišljenjem Odjela za tarifnu i statističku nomenklaturu Odbora za Carinski zakonik,
DONIJELA JE OVU UREDBU:
Članak 1.
U slučaju uredaba navedenih u stupcu 2 Priloga A, s upućivanjem na robu navedenu u stupcima 3 i 4, oznake i pravne napomene kombinirane nomenklature navedene u stupcu 5 ovime se zamjenjuju oznakama i pravnim napomenama kombinirane nomenklature u stupcu 6.
Članak 2.
Ovime se uredbe navedene u Prilogu B stavljaju izvan snage.
Članak 3.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. travnja 1999.

Labels: 3